open-index/open-wikipedia-markdown huggingface dataset:
Πηδουλαίικα Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          24.535306,
          38.020306
        ]
      }
    }
  ]
}

Τα **Πηδουλαίικα** είναι οικισμός της νότιας Εύβοιας στην Περιφερειακή Ενότητα Εύβοιας,**** ο οποίος είναι κτισμένος σε υψόμετρο 285 μέτρα, με ελάχιστο τα 260 μ. και μέγιστο τα 310 μέτρα. Βρίσκονται 145 χλμ. νοτιοανατολικά της Χαλκίδας, 25 χλμ. ανατολικά της Καρύστου και 4 χλμ. ανατολικά του Πλατανιστού. Διοικητικά υπάγονται στην Κοινότητα Πλατανιστού του Δήμου Καρύστου, που έχει έδρα την Κάρυστο.

## Πληθυσμός
Κατά την απογραφή του 2011 τα Πηδουλαίικα είχαν 13 κατοίκους.

## Περιγραφή
Βόρεια του οικισμού είναι το βουνό Αηδόνι, με μέγιστο υψόμετρο 886 μέτρα.

## Διοικητική ιστορία

-Στις 05/04/1981 αναγνωρίστηκε ο οικισμός και υπάχθηκε στην κοινότητα Πλατανιστού.

-Στις 04/12/1997 η κοινότητα καταργήθηκε και υπάχθηκε στο Δήμο Καρύστου ως δημοτικό διαμέρισμα.

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Επανωχώρι Εύβοιας

*Για συνώνυμους οικισμούς στην Ελλάδα δείτε το λήμμα: [[Επανωχώρι]]*

Το **Επανωχώρι** ή **Πανωχώρι** είναι ημιορεινός οικισμός της Περιφερειακής Ενότητας Εύβοιας σε υψόμετρο 380 μέτρα.

## Γεωγραφικά στοιχεία - αξιοθέατα
Το Επανωχώρι βρίσκεται στην Νότια Εύβοια, σε απόσταση μόλις 24 χλμ. Α.-ΒΑ. από την Κάρυστο, 142 χλμ. ΝΑ. από την Χαλκίδα και 3,5 χλμ. ΒΔ. του Πλατανιστού. Είναι ένας ιδιαίτερα γραφικός οικισμός και στα δυτικά του βρίσκεται καταρράκτης ύψους 6 μέτρων που χύνεται στον ποταμό Πλατανιστό, ο οποίος αφού διασχίσει την ομώνυμη κοιλάδα εκβάλλει στην παραλία Ποτάμι. Στο Πανωχώρι επίσης υπάρχουν νερόμυλοι και πηγές, αλλά και δύο πέτρινα γεφύρια. Το μεγαλύτερο είναι του 1876 ηπειρώτικης τεχνοτροπίας, ενώ το μικρότερο τουρκικής.

## Διοικητική στοιχεία
Επισήμως ο οικισμός αναφέρεται στις 07/04/1951 να απογράφεται στην τότε κοινότητα Πλατανιστού, αλλά υπάρχει αναφορά στον οικισμό το 1911, ως οικισμό που υπαγόταν στο Δήμο Καρυστίων. Στις 04/12/1997 η κοινότητα καταργήθηκε και υπάχθηκε στο Δήμο Καρύστου ως δημοτικό διαμέρισμα.

Σύμφωνα με το πρόγραμμα ''Καλλικράτης'', μαζί με τους Άγιους, τον Ελαιώνα, το Καστρί, τη νησίδα Μανδηλού, τα Πηδουλαίικα, τον Πλατανιστό και το Ποτάμι αποτελούν  την τοπική κοινότητα Πλατανιστού της δημοτικής ενότητας Kαρύστου που υπάγεται στο Δήμο Καρύστου και σύμφωνα με την απογραφή του 2011 έχει ως πληθυσμό 16 κατοίκους ενώ κατά την απογραφή του 2001 είχε 35.

## Εξωτερικοί σύνδεσμοι
* Οι πηγές του Πανωχωρίου στο https://www.youtube.com

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Σηφάκης

Με το όνομα **Σηφάκης** μπορεί να αναφέρονται:

* ο Ιωσήφ Σηφάκης
* ο Μιχάλης Σηφάκης
* ο Μύρων Σηφάκης
Χημειοσύνθεση

Στη βιολογία και τη βιοχημεία με τον όρο **χημειοσύνθεση** ή **χημειοτροφία** χαρακτηρίζεται γενικά η σύνθεση οργανικών ενώσεων που επιτυγχάνεται με την απόκτηση χημικής ενέργειας από απλές χημικές αντιδράσεις οξείδωσης.

Η χημειοσύνθεση γίνεται κυρίως με ειδικές μεθόδους αναπνοής, που συνεπάγονται οξείδωση ανόργανων ενώσεων και στοιχείων όπως ο σίδηρος, η αμμωνία ή το θειικό υδρογόνο, από πολλά είδη βακτηρίων.

Η χημειοσύνθεση, από καθαρά χημικής άποψης αποτελεί φαινόμενο της χημικής μεταβολής, από βιολογικής άποψης φαινόμενο μεταβολισμού, ενώ για τα φυτά τον αντίθετο τρόπο της φωτοσύνθεσης που γίνεται από τη χλωροφύλλη.

* Ο όρος αυτός δεν θα πρέπει να συγχέεται με τη χημική σύνθεση που αφορά άλλο θέμα. Ετυμολογικά ο όρος αυτός που έχει καταστεί σήμερα διεθνής είναι σύνθετος ελληνογενής εκ των "χημεία" + "σύνθεση".

## Πηγές
* "Εγκυκλοπαίδεια Πάπυρος Larousse Britannica" τομ.61ος, σελ.102.
*"Λεξικό Βιολογίας Collins", σ.202  - Εκδόσεις Ι. Φλώρος - Αθήνα

## Εξωτερικοί σύνδεσμοι
* 

Κατηγορία:Βιοχημεία
Κατηγορία:Βιολογικές διαδικασίες
Κατηγορία:Οικοσυστήματα
Κατηγορία:Μεταβολισμός
Κατηγορία:Περιβαλλοντική μικροβιολογία
Φορολογικό δίκαιο

Το **Φορολογικό Δίκαιο** αποτελεί τον δεύτερο κλάδο  του Δημοσιονομικού δικαίου που στην ουσία αναφέρεται στο Διοικητικό Δίκαιο.

Σημειώνεται ότι ο κλάδος αυτός παρουσιάζει πολλές ιδιαιτερότητες που το καθιστούν τελικά ανεξάρτητο και αυτοτελές. Τούτο δε διότι το φορολογικό δίκαιο περιλαμβάνει πολλές έννοιες τόσο του δημοσίου όσο και του ιδιωτικού δικαίου όπως για παράδειγμα πώληση, μίσθωση, μεταβίβαση, δωρεά, κληρονομιά κ.λπ.. Γενικά πρόκειται για "αναγκαστικό δίκαιο" εκ του χαρακτήρα των κανόνων του που αποβλέπουν στην επιβολή και είσπραξη φόρων. Συνέπεια αυτού είναι ότι η μέθοδος ερμηνείας του διαφέρει από εκείνη του Διοικητικού Δικαίου. Αντίθετα παρουσιάζει σαφή συγγένεια με την δημόσια οικονομική με δεδομένο τον κοινό αντικείμενο έρευνας σε βάθος που είναι ο φόρος.

Το φορολογικό δίκαιο άρχισε να αναγνωρίζεται ως ιδιαίτερος κλάδος μετά τον Β' Π.Π. κατά την ανασυγκρότηση των κρατών αν και πολλές από τις φερόμενες ως σύγχρονες έννοιές του ήταν ήδη γνωστές από παλαιότερα πλην όμως δεν είχαν λάβει συστηματική κατάταξη από τη δημόσια οικονομική.
## Παραπομπές



Κατηγορία:Διοικητικό Δίκαιο
Λόχμη Γρεβενών

Η **Λόχμη** είναι οικισμός στη Δυτική Μακεδονία, στην Περιφερειακή Ενότητα Γρεβενών και τον ομώνυμο δήμο. Βρίσκεται στο βορειοδυτικό τμήμα του Δήμου Γρεβενών, σε υψόμετρο 760 μέτρα και σε απόσταση 17 χλμ. Β.-ΒΔ. από την πόλη των Γρεβενών. Σύμφωνα με την απογραφή του 2011 είχε πληθυσμό 22 κατοίκους.

## Ιστορία
Το αρχικό όνομα του χωριού ήταν *Βίτσι*. Από το 1918, αποτέλεσε τμήμα της κοινότητας Αμυγδαλέων (πρώην Πρεβενίτσης). Την 1η Φεβρουαρίου 1927 μετονομάστηκε σε Λόχμη. Από τις 4 Δεκεμβρίου 1997 αποτελεί τμήμα του ευρύτερου "Καποδιστριακού" Δήμου Γρεβενών. Αναφορές στο χωριό και τους κατοίκους του Βίτσίου (ή Βίτσας) γίνονται από το 1692 (στα αρχεία της Ιεράς Μονής Ζάβορδα). Μεταγενέστερη αναφορά του 1831 από Οθωμανική απογραφή για την Λόχμη, περιγράφει *το "Βίτζι"* να κατοικείται από 25 χριστιανικούς οίκους, ανήκει στη διοίκηση και την εκκλησία Γρεβενών, οι κάτοικοι μιλούν την ελληνική γλώσσα και το ιδιοκτησιακό καθεστώς που υπάρχει χαρακτηρίζεται «Ιδιόκτητον», δηλαδή είναι τσιφλίκι μπέη. Η πρώτη απογραφή μετά την απελευθέρωση της Μακεδονίας το 1913, αναφέρει τον οικισμό με 62 κατοίκους. Το 1928 η Λόχμη είχε 84 κατοίκους, και στην απογραφή του 1971 κατεγράφησαν 74.

## Λαογραφία
Ο οικισμός της Λόχμης, ήταν ξακουστός ως τσιφλίκι Μπέηδων, αλλά και για τη μοναδική "Κούλια" της Δυτικής Μακεδονίας, που υπάρχει εκεί, ένα τριώροφο κτίριο-πύργος που έχτισαν οι Τούρκοι Μπέηδες το 1848. Σήμερα χρησιμοποιείται σαν ιδιωτική κατοικία ενώ έχει χαρακτηρισθεί διατηρητέο μνημείο από την Αρχαιολογική Υπηρεσία. Εξαιρετικό ενδιαφέρον επίσης, παρουσιάζει και η εκκλησία των Παμμέγιστων Ταξιαρχών, ανεγειρόμενη το 1848, με τις τοιχογραφίες της και την παράδοση για μια θαυματουργή εικόνα. Το ίδιο ισχύει και για τον Άγιο Νικόλαο (1742), ένα ναό με παλιές αγιογραφίες. Στον οικισμό από το 1929 μέχρι και το 1969 λειτούργησε Δημοτικό Σχολείο.

## Παραπομπές


Κατηγορία:Δήμος Γρεβενών
Κατηγορία:Χωριά της περιφερειακής ενότητας Γρεβενών
Εθνική Γερμανίας

Ο όρος **Εθνική Γερμανίας** μπορεί να αναφέρεται:

* Στην Εθνική Γερμανίας (ποδόσφαιρο ανδρών)
* Στην Εθνική Γερμανίας (ποδόσφαιρο γυναικών)
* Στην Εθνική ομάδα καλαθοσφαίρισης Ανδρών Γερμανίας
* Στην Εθνική ομάδα καλαθοσφαίρισης Γυναικών Γερμανίας
Ιωάννης Μαυρομάτης

Με το όνομα **Ιωάννης Μαυρομάτης** είναι γνωστοί οι:

* Ιωάννης Μαυρομάτης (16ος αιώνας), λόγιος
* Ιωάννης Μαυρομάτης (πολιτικός)
Μουσείο Άγγελου και Λητώς Κατακουζηνού

Το **Μουσείο Άγγελου και Λητώς Κατακουζηνού** στεγάζεται σε διαμέρισμα του πέμπτου ορόφου επί της Λεωφόρου Βασιλίσσης Αμαλίας 4, το οποίο κατοικείτο από τον ψυχίατρο - νευρολόγο Άγγελο Κατακουζηνό. 

## Πληροφορίες

Η οικία αγοράστηκε το 1959 και αποτέλεσε ένα από τα σημαντικότερα φιλολογικά σαλόνια της λογοτεχνικής γενιάς του '30. Στο διαμέρισμα αυτό δόθηκε το 1979 η πρώτη δεξίωση για το Νόμπελ Λογοτεχνίας του Οδυσσέα Ελύτη. Το 1997 απεβίωσε η συγγραφέας Λητώ Κατακουζηνού, αφήνοντας ως τελευταία της επιθυμία η οικία της να διατηρηθεί και να χρησιμοποιηθεί για πολιτιστικές εκδηλώσεις. Τον Σεπτέμβριο του 2008, ύστερα από ανακαίνιση του διαμερίσματος, ξεκίνησε την λειτουργία του ως Μουσείο Άγγελου και Λητώς Κατακουζηνού. Μέλη του διοικητικού συμβουλίου του Ιδρύματος έχουν διατελέσει οι Νίκη Γουλανδρή, Γεώργιος - Αλέξανδρος Μαγκάκης, Σοφία Πελοποννησίου-Βασιλάκου, Γιώργης Μαγγίνης, Κώστας Γεωργουσόπουλος, Μιχαήλ Σταθόπουλος κ.α.

Στο Μουσείο ξεκίνησε τη λειτουργία του το 2008 χάρη στην εθελοντική εργασία δύο μελών του διοικητικού του συμβουλίου, της μουσειολόγου Σοφίας Πελοποννησίου-Βασιλάκου και του Δρ. Γιώργη Μαγγίνη και πραγματοποιούνται εκδηλώσεις ή εκθέσεις, ενώ διατηρείται πιστά η διακόσμηση των προηγούμενων ιδιοκτητών. Στο μουσείο εκτίθενται αρκετά έργα από τη συλλογή των Κατακουζηνών όπως πίνακες, σχέδια και χαρακτικά, μια συλλογή γαλλικών και ελληνικών επίπλων του 18ου και 19ου αιώνα, μερικά γλυπτά κ.α. Επίσης παρουσιάζεται η βιβλιοθήκη των ιδιοκτητών, το αρχειακό υλικό και η αλληλογραφία του ζεύγους Κατακουζηνού με ποιητές, διανοουμένους, ιατρούς, συγγραφείς κ.α. Στην συλλογή έργων ζωγραφικής ξεχωρίζουν τα έργα του Γιώργου Γουναρόπουλου, του Σπύρου Βασιλείου, του Γιάννη Τσαρούχη, μια οξυγραφία του Πάμπλο Πικάσο κ.α. Εντύπωση προκαλούν οι τέσσερις μαονένιες πόρτες που συνδέουν την τραπεζαρία με το σαλόνι, οι οποίες ζωγραφίστηκαν, έργο έξι μηνών, από τον στενό φίλο των Κατακουζηνών Νίκο Χατζηκυριάκο - Γκίκα.

## Αναφορές


Κατηγορία:Μουσεία στην Αθήνα
Φορολογική δήλωση

Η **φορολογική δήλωση** είναι η έγγραφη δήλωση των φορολογουμένων φυσικών, ή νομικών προσώπων που συμπληρώνεται και υποβάλλεται κατ΄ έτος στις αρμόδιες φορολογικές Αρχές. Στις δηλώσεις αυτές αναγράφονται όλα τα εισοδήματα του προηγούμενου οικονομικού έτους.

Τα έντυπα των δηλώσεων αυτών χορηγούνται ή αποστέλλονται ταχυδρομικώς στους φορολογούμενους, μαζί με έντυπο φυλλάδιο "οδηγό συμπλήρωσης", από τις κατά τόπους φορολογικές Αρχές. Στην Ελλάδα φορολογικές Αρχές είναι οι κατά τόπους Δημόσιες Οικονομικές Υπηρεσίες (Δ.Ο.Υ.), πρώην Εφορίες, η δε υποβολή των δηλώσεων αυτών γίνεται συνηθέστερα στο δεύτερο δίμηνο εκάστου έτους. 
Τελευταία έχει εισαχθεί και η ηλεκτρονική συμπλήρωση και υποβολή της φορολογικής δήλωσης επί σχετικής ηλεκτρονικής φόρμας. Από του έτους 2012, (για το οικονομικό έτος 2011 και επόμενα), η ηλεκτρονική υποβολή καθίσταται υποχρεωτική για κάθε υπόχρεο που ασκεί επιχείρηση, ή επάγγελμα, καθώς και οι  δηλώσεις υπόχρεων που υποβάλλονται από εξουσιοδοτημένους λογιστές.

## Πηγές
* "Εγκυκλοπαίδεια Πάπυρος Larousse Britannica" τομ.60ος, σελ.75.

Δήλωση
Δήλωση
1353 Μάαρτγιε

Η **Μάαρτγιε (Maartje)** είναι ένας αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 9,935. Ανακαλύφθηκε το 1935 από τον Ολλανδό αστρονόμο Χέντρικ βαν Γκεντ, που παρατηρούσε από το Γιοχάνεσμπουργκ της Νότιας Αφρικής, και πήρε το όνομά της από το βαπτιστικό όνομα της Μάαρτγιε (Νιν) Μέκινγκ,, θυγατέρας του Μ. Κ. Μέκινγκ (1904-1972), μέλους του προσωπικού εκτελέσεως υπολογισμών στο Αστεροσκοπείο του Λέιντεν.

## Φυσικά χαρακτηριστικά
Η μέση διάμετρος της Μάαρτγιε εκτιμάται σε 33,75 χιλιόμετρα. Ο φασματικός τύπος της είναι άγνωστος, ενώ το άλβεδό της είναι 0,1073. Η Μάαρτγιε περιστρέφεται γύρω από τον εαυτό της μία φορά κάθε 20 ως 26 ώρες περίπου.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μααρτγιε
Τάκης Σπυριδάκης

Ο **Τάκης ( Παναγιώτης ) Σπυριδάκης** (Αίγινα, 4 Φεβρουαρίου 1958 - Αθήνα, 14 Σεπτεμβρίου 2019) ήταν Έλληνας ηθοποιός του κινηματογράφου, του θεάτρου και της τηλεόρασης, σκηνοθέτης και σεναριογράφος.

## Βιογραφία
Ο Τάκης Σπυριδάκης γεννήθηκε στην Αίγινα και μεγάλωσε στον Πειραιά, όπου πήγε και σχολείο. Εργάστηκε από μικρός σε διάφορες δουλειές (πήγαινε σε νυχτερινό γυμνάσιο). Παρακολουθούσε συχνά κινηματογραφικές ταινίες, χωρίς όμως να έχει εξαρχής προσανατολιστεί προς το επάγγελμα του ηθοποιού. Φοίτησε στη  Δραματική Σχολή του Εθνικού Θεάτρου, την οποία εγκατέλειψε λίγο πριν το τέλος.

## Καριέρα
Έχει συμμετάσχει σε 13 ταινίες ενώ το σκηνοθετικό του ντεμπούτο πραγματοποίησε το 1994 με την ταινία *[[Ο κήπος του Θεού]]*, της οποίας έγραψε και το σενάριο. Η ταινία τιμήθηκε με 7 κρατικά βραβεία ποιότητας στο Φεστιβάλ Θεσσαλονίκης.

Ο Σπυριδάκης εμφανίστηκε για πρώτη φορά στη μεγάλη οθόνη ερμηνεύοντας έναν από τους πρωταγωνιστές της ταινίας *[[Γλυκιά συμμορία]]*, σε σκηνοθεσία του Νίκου Νικολαΐδη (1983). Για την ερμηνεία του εκείνη απέσπασε το ειδικό βραβείο ερμηνείας στο Φεστιβάλ Θεσσαλονίκης, τον ίδιο χρόνο. Αξιοσημείωτη ήταν και η δεύτερη συμμετοχή του, στη *[[Λούφα και παραλλαγή]]* του Νίκου Περάκη (1984). Ακολούθησαν η *[[Πρωινή περίπολος]]* (Νίκος Νικολαΐδης, 1986), *[[Προστάτης οικογένειας]]* (Νίκος Περάκης, 1997), ''Αυτή η νύχτα μένει'' (Νίκος Παναγιωτόπουλος, 1999), *[[Μαύρο γάλα]]* (Νίκος Τριανταφυλλίδης, 1999), *[[Κανείς δεν χάνει σε όλα]]* (Διονύσης Γρηγοράτος, 2000), ''Φτηνά τσιγάρα'' (Ρένος Χαραλαμπίδης, 2000), *[[Κουράστηκα να σκοτώνω τους αγαπητικούς σου]]* (Νίκος Παναγιωτόπουλος, 2002), *[[Λούφα και παραλλαγή: Σειρήνες στο Αιγαίο]]* (Νίκος Περάκης, 2005), *[[Ισοβίτες]]* (Θόδωρος Μαραγκός, 2008) και *[[4 μαύρα κοστούμια]]* (Ρένος Χαραλαμπίδης, 2009).

Το 1989 ο Σπυριδάκης έγραψε και σκηνοθέτησε την ταινία μικρού μήκους *Βέρα Κρουζ*, που απέσπασε το 1ο βραβείο καλύτερης ταινίας στο αντίστοιχο Φεστιβάλ, τιμήθηκε από το Υπουργείο Πολιτισμού και βραβεύτηκε από το Εθνικό Κέντρο Ταινιών της Γαλλίας, το 1990. Τα τελευταία τέσσερα χρόνια πρωταγωνιστούσε στο θέατρο, στο έργο του Γιάννη Τσίρου "Άγριος Σπόρος", στο θέατρο Επί Κολωνώ, σε σκηνοθεσία Ελένης Σκότη. Συμμετείχε, επίσης, σε διαφημίσεις για εταιρεία κινητής τηλεφωνίας, στην οποία υποδυόταν τον πρόεδρο μιας ποδοσφαιρικής ομάδας.

## Βραβεία και διακρίσεις
Το 1994, στο 35ο Φεστιβάλ Κινηματογράφου Θεσσαλονίκης, ο Σπυριδάκης έλαβε ειδική μνεία για την ερμηνεία του στην ταινία του *Ο κήπος του Θεού.*****

## Προσωπική ζωή
Ο Σπυριδάκης έκανε δύο γάμους. Ο πρώτος έγινε όταν ήταν περίπου 20 χρονών και διήρκεσε μόλις έξι μήνες, ενώ ο δεύτερος κράτησε 20 χρόνια, από τον οποίο το ζευγάρι απέκτησε δυο κόρες. Απεβίωσε στις 13 Σεπτεμβρίου 2019 σε ηλικία 61 ετών από καρκίνο.

## Φιλμογραφία

## Παραπομπές


## Εξωτερικοί σύνδεσμοι
* 26/12/2014 Ραδιοφωνική εκπομπή «Μπαλάντες για Παράξενους Λωτοφάγους» σε επιμέλεια του Τάκη Σπυριδάκη

Κατηγορία:Έλληνες σκηνοθέτες
Κατηγορία:Έλληνες ηθοποιοί κινηματογράφου
Κατηγορία:Έλληνες σεναριογράφοι
Αλεξανδριανή Σικελιανού

Η **Αλεξανδριανή Σικελιανού** (γεν. Σικάγο, ΗΠΑ,) είναι Ελληνίδα ηθοποιός, απόφοιτη της Δραματικής Σχολής του Εθνικού Θεάτρου.

## Βιογραφία
Οι γονείς της σπούδαζαν στην Αμερική όταν γεννήθηκε και γύρισαν στην Ελλάδα λίγα χρόνια αργότερα. Η ίδια, ωστόσο, επέστρεψε στις Ηνωμένες Πολιτείες στην εφηβεία για να συνεχίσει τη φοίτηση σε εξειδικευμένο σχολείο υποκριτικής. Επέστρεψε στην Ελλάδα και πέρασε στη Δραματική Σχολή του Εθνικού Θεάτρου, μαζί με άλλους καταξιωμένους πλέον ηθοποιούς. 

Συμμετείχε στις σειρές "Λυγερή" της ΕΤ1, βασισμένη σε μυθιστόρημα του Α. Καρκαβίτσα, το οποίο μεταφέρθηκε επιτυχώς το 1995 στη μικρή οθόνη, αλλά και στο σίριαλ "Αγνοημένοι" του ANT1. Η ερμηνεία της κίνησε το ενδιαφέρον του σκηνοθέτη Κ.Κουτσομύτη, ο οποίος την επέλεξε μεταξύ δεκάδων υποψηφίων για το ρόλο της "Αγγελικούλας" στη σειρά "Πρόβα Νυφικού" (1995), τη μεταφορά ενός βιβλίου της Ντ. Γιαννακοπούλου. Η σειρά γνώρισε τεράστια επιτυχία και καταξίωσε τη νεαρή ηθοποιό σαν ένα από τα νέα μεγάλα ταλέντα. 

Ακολούθησε η συμμετοχή της στη δραματική σειρά του "MEGA" "Παλίρροια" (Μανούσος Μανουσάκης, 1996) και το ντεμπούτο της στον κινηματογράφο, με την ταινία "Πίσω πόρτα", του Γιώργου Τσεμπερόπουλου (2000).

Τα τελευταία χρόνια ζει στα Ιεροσόλυμα.   

## Φιλμογραφία
### Ταινίες

### Σειρές

### Τηλεοπτικό θέατρο

### Θέατρο

## Πηγή
*Περιοδικό "Τηλέραμα", τεύχος Παρασκευής 18ης Νοεμβρίου 2011

Κατηγορία:Ελληνίδες ηθοποιοί τηλεόρασης

Κατηγορία:Απόφοιτοι της Δραματικής Σχολής του Εθνικού Θεάτρου
Επανωχώρι

Το όνομα **Επανωχώρι** μπορεί να αναφέρεται σε ένα από τα παρακάτω χωριά της Ελλάδας: 

* Επανωχώρι Εύβοιας
* Επανωχώρι Κεφαλονιάς
* Επανωχώρι Χανίων
Σαλεπιτζής

***Σαλεπιτζής*** ονομάζεται o παρασκευαστής και πωλητής ενός ζεστού ροφήματος, του σαλεπιού. Στην τούρκικη γλώσσα, απ' όπου και η ονομασία, *salep* σημαίνει *σαλέπι* και *salepci* ο παρασκευαστής και πωλητής του σαλεπιού. 

## Περιγραφή
[μικρογραφία|Σαλεπιτζής στο [Μοναστηράκι (Αθήνα)|Μοναστηράκι]]
Ο σαλεπιτζής ήταν από τους "γραφικούς" τύπους των πλανόδιων πωλητών, παρόμοιος με τον παγωτατζή, δεδομένου ότι περιφερόταν κι αυτός ντυμένος πάντα στα άσπρα (φορούσε άσπρη μπλούζα και καπέλο, συνήθως όπως αυτό του μάγειρα) και με τροχήλατη προθήκη. Τα σκεύη που χρησιμοποιούσε ήταν μπρούτζινα, πολύπλοκα, αλλά πάντοτε καλογυαλισμένα και πεντακάθαρα.

Η δουλειά του άνθιζε τις πρωινές και τις βραδινές ώρες, δηλ. το ακριβώς αντίθετο με την δουλειά του στραγαλατζή. Γι' αυτό το λόγο, πολλοί σαλεπιτζήδες και στραγαλάδες ασκούσαν διπλό επάγγελμα, του στραγαλατζή τις ημερήσιες ώρες και του σαλεπιτζή τις άλλες.

Το στέκι του ο σαλεπιτζής το διάλεγε με βάση τις περιοχές που σύχναζαν ξενύχτηδες και εκείνοι που άρχιζαν τη δουλειά τους αξημέρωτα (οικοδόμοι, εργάτες κλπ.) ή επέστρεφαν από αυτήν αργά και οι οποίοι αναζητούσαν τον σαλεπιτζή για ένα ρόφημα που τους βοηθούσε να ξεχάσουν την νυχτερινή ψύχρα. Εκεί, όση ώρα αυτός ετοίμαζε το ζεστό ρόφημα, δημιουργούσε ένα κλίμα ευθυμίας αλλά και αντιπαραθέσεων, προκαλώντας τους πελάτες που περίμεναν μέσα στην ψύχρα και θίγοντας θέματα που αφορούσαν οτιδήποτε και ήταν ικανά να “ανάψουν τα αίματα”. Έτσι οι πελάτες είχαν την ευκαιρία να ενημερωθούν για την επικαιρότητα αλλά και να ανταλλάξουν τις απόψεις τους και "ζεσταίνονταν" έως ότου εκείνος ολοκληρώσει την παρασκευή του επιθυμητού ροφήματος. Δηλαδή, με λίγα λόγια, τα στέκια που δημιουργούνταν με την παρουσία του αποτέλεσαν ένα είδος πρώιμου/πρόχειρου υπαίθριου καφενείου.

## Σαλέπι

Το σαλέπι είναι σκόνη από αποξηραμένους βολβούς διαφόρων ορχεοειδών. Η σκόνη βράζεται με ζάχαρη ή μέλι και αρωματίζεται με πιπερόριζα. Το ομώνυμο ρόφημα είναι θρεπτικό λόγω ενός φυσικού δισακχάρου, της γλυκομαννάνης που περιέχει, καθώς και θερμαντικό λόγω της παχύρρευστης μορφής του.

## Σήμερα
Το επάγγελμα του σαλεπιτζή είναι ένα από τα επαγγέλματα που σχεδόν έχουν εκλείψει, δεδομένου ότι σήμερα δεν το ασκεί σχεδόν κανείς. Ελάχιστοι σαλεπιτζήδες έχουν πλέον απομείνει, ιδίως σε ορισμένες επαρχιακές πόλεις της Ελλάδας, π.χ. Κομοτηνή, Ξάνθη, Γιάννενα, Καρδίτσα, Καβάλα, Μυτιλήνη, κ.ά.

## Πηγές
* https://web.archive.org/web/20160304082516/http://kritigr.gr/tag/%CF%83%CE%B1%CE%BB%CE%B5%CF%80%CE%B9%CF%84%CE%B6%CE%AE%CF%82/

## Παραπομπές


Κατηγορία:Παραδοσιακά επαγγέλματα
Κατηγορία:Πλανόδιοι μικροπωλητές
1356 Νυάνζα

μικρογραφία|3D μοντέλο τους αστεροειδούς 1356 Νυάνζα
Η **Νυάνζα (Nyanza)** είναι ένας αστεροειδής που κινείται στην εξωτερική περιοχή της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 9,995. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ και της έδωσε το όνομα της Επαρχίας Νυάντσα της Κένυα.

## Φυσικά χαρακτηριστικά
Η μέση διάμετρος της Νυάνζα εκτιμάται σε 64,74 χιλιόμετρα. Ο φασματικός τύπος της είναι άγνωστος, ενώ το γεωμετρικό άλβεδό της είναι 0,0462. Η Νυάνζα περιστρέφεται γύρω από τον εαυτό της μία φορά κάθε 12 ώρες και 25 λεπτά.

## Εξωτερικοί σύνδεσμοι
* Τροχιά από το JPL (Java) / Εφημερίδα

Νυανζα
1354 Μπότα

μικρογραφία|Η τροχιά του αστεροειδούς 1354 Μπότα
Ο **Μπότα (Botha)** είναι ένας πολύ σκουρόχρωμος (πιο μαύρος από ένα κομμάτι κάρβουνο) αστεροειδής της Κύριας Ζώνης Αστεροειδών με απόλυτο μέγεθος (όπως ορίζεται για το Ηλιακό Σύστημα) 10,915. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ και του έδωσε το όνομα του πρώτου πρωθυπουργού της Νοτιοαφρικανικής Ενώσεως (πρόδρομου κράτους της Νότιας Αφρικής), του Λούις Μπότα.

## Φυσικά χαρακτηριστικά
Η μέση διάμετρος του Μπότα εκτιμάται σε 48,75 (± 5,8) χιλιόμετρα. Ο φασματικός τύπος του είναι άγνωστος, ενώ το γεωμετρικό άλβεδό του είναι 0,0225, ένα από τα χαμηλότερα για αστεροειδή. Ο Μπότα περιστρέφεται γύρω από τον εαυτό του πιθανώς μία φορά κάθε 4 περίπου ώρες.

## Εξωτερικοί σύνδεσμοι
* Τροχιά από το JPL (Java) / Εφημερίδα

Μποτα
1355 Μαγκέμπα

Ο **Μαγκέμπα** (*Magoeba*) είναι ένας αστεροειδής που κινείται κοντά στο εσωτερικό όριο της Κύριας Ζώνης Αστεροειδών και έχει απόλυτο μέγεθος (όπως ορίζεται για το Ηλιακό Σύστημα) 12,856. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ και του έδωσε το όνομα του φυλάρχου Μαγκέμπα του βόρειου Τρανσβάαλ.

## Φυσικά χαρακτηριστικά
Η μέση διάμετρος του Μαγκέμπα δεν είναι γνωστή με κάποια ακρίβεια. Ο φασματικός τύπος του είναι **X** (κατά Tholen). Ο Μαγκέμπα περιστρέφεται γύρω από τον εαυτό του μία φορά κάθε 5 ώρες και 57 λεπτά (Warner 2010).

## Εξωτερικοί σύνδεσμοι
* Τροχιά από το JPL (Java) / Εφημερίδα

Μαγκεμπα
1357 Χάμα

Ο **Χάμα (Khama)** είναι ένας πολύ σκουρόχρωμος αστεροειδής της Κύριας Ζώνης Αστεροειδών, με απόλυτο μέγεθος (όπως ορίζεται για το Ηλιακό Σύστημα) 10,788. Ανακαλύφθηκε το 1935 από τον Νοτιοαφρικανό αγγλικής καταγωγής αστρονόμο Σύριλ Τζάκσον, που παρατηρούσε από το Γιοχάνεσμπουργκ και του έδωσε το όνομα του βασιλιά των Μπετσουάνα Χάμα.

## Φυσικά χαρακτηριστικά
Η μέση διάμετρος του Χάμα εκτιμάται σε 50,16 χιλιόμετρα. Ο φασματικός τύπος του είναι **XCU** (κατά Tholen), ενώ το γεωμετρικό άλβεδό του είναι 0,0272. Δεν είναι γνωστό αν και με ποια περίοδο περιστρέφεται ο Χάμα γύρω από τον εαυτό του.

## Εξωτερικοί σύνδεσμοι
* Τροχιά από το JPL (Java) / Εφημερίδα

Χαμα
Καλαθοσφαίριση στους Θερινούς Ολυμπιακούς Αγώνες 1988

right|100px
Τα **[[Καλαθοσφαίριση στους Ολυμπιακούς Αγώνες|τουρνουά καλαθοσφαίρισης]] της [[Θερινοί Ολυμπιακοί Αγώνες 1988|24ης Ολυμπιάδας]]** διεξήχθησαν στο *Γυμναστήριο Τζαμσίλ* της Σεούλ από τις 17 έως τις 30 Σεπτεμβρίου 1988, με τη συμμετοχή δώδεκα εθνικών ομάδων ανδρών και οκτώ γυναικών (12ο και 4ο τουρνουά αντίστοιχα). Νικήτρια στους άνδρες αναδείχθηκε η ΕΣΣΔ και στις γυναίκες οι ΗΠΑ. Και για τους δύο, ήταν το δεύτερο ολυμπιακό χρυσό μετάλλιο.

Οι Αγώνες της Σεούλ ήταν οι τελευταίοι που είδαν τη Σοβιετική Ένωση και τη Γιουγκοσλαβία να κατεβάζουν ενιαίες ομάδες, καθώς και τα δύο κράτη διαλύθηκαν το 1991, αν και μια πιο «στενή» Γιουγκοσλαβία συνέχισε να υφίσταται για κάποια χρόνια, αποτελούμενη όμως μόνο από τη Σερβία και το Μαυροβούνιο. Επίσης, ήταν οι τελευταίοι που απαγορευόταν η συμμετοχή αθλητών του NBA - τον επόμενο χρόνο η Διεθνής Ομοσπονδία Καλαθοσφαίρισης (FIBA) αποφάσισε να άρει κάθε περιορισμό, αρχής γενομένης από τους Ολυμπιακούς Αγώνες της Βαρκελώνης το 1992. Ως αποτέλεσμα, το 1989 η FIBA ψήφισε μια αλλαγή του επίμαχου κανονισμού, που κατήργησε την προηγούμενη απαγόρευση συμμετοχής παικτών του NBA στην εθνική ομάδα των ΗΠΑ. Ως αποτέλεσμα, ξεκινώντας από την επόμενη Ολυμπιάδα, αυτή του 1992 όπου εμφανίστηκε και σάρωσε η Ντριμ Τιμ, η αποστολή των ΗΠΑ αποτελούνταν για πρώτη φορά στα χρονικά από κορυφαίους εν ενεργεία (τότε) επαγγελματίες αθλητές του ΝΒΑ, σε αντίθεση με ό,τι συνέβαινε σε όλες τις προηγούμενες Ολυμπιακές και γενικώς διεθνείς διοργανώσεις, όταν η αμερικανική ομάδα απαρτίζονταν από κολεγιακούς καλαθοσφαιριστές.

## Πίνακας μεταλλίων

## Κατάταξη ομάδων

## Παραπομπές


## Εξωτερικοί σύνδεσμοι
* 


1988
Νοβέμπεργκρουπε

Η **Νοβέμπεργκρουπε** (γερμανικά: Novembergruppe) ήταν μια ομάδα Γερμανών εξπρεσιονιστικών καλλιτεχνών και αρχιτεκτόνων. Συγκροτήθηκε στις 3 Δεκεμβρίου 1918 και πήρε το όνομά της από το μήνα της γερμανικής επανάστασης. 

Οι καλλιτέχνες της ομάδας του Νοεμβρίου περιέγραψαν τον εαυτό τους ως ριζοσπαστική και επαναστατική. Η ομάδα συγχωνεύτηκε το Δεκέμβριο του 1918 με το *Arbeitsrat für Kunst*. Τα καλλιτεχνικά ρεύματα τον μέλλον ήταν ο φουτουρισμός και ο Ντανταϊσμός, ορισμένα μελόι προερχόντουσαν και από την σχολη του Μπάουχαους.

## Ιδρυτικά μέλη
Η ομάδα ιδρύθηκε αρχικά κυρίως από ζωγράφους: Max Pechstein , Georg Tappert , César Klein , Moriz Melzer και Heinrich Ρίχτερ

## Μέλη
thumb|Μελόι της ομάδας κατά την προετοιμασία για μια έκθεση το 1924.
Η οριστική λίστα με όλα τα μέλη της ομάδας είναι μάλλον δύσκολο να καθοριστεί. Ωστόσο, ένας από τους καταλόγους εκθέσεων ανατυπώθηκε το 1925 με την ακόλουθη λίστα με τα ονόματα:

*Lou Albert-Lasard
*George Antheil
*Rudolf Ausleger
*Herbert Behrens-Hangeler
*Rudolf Belling
*Hans Brass
*Max Butting
*Carel Willink
*Heinrich Maria Davringhausen
*Walter Dexel
*Hanns Eisler
*Conrad Felixmüller
*Λάιονελ Φαινινγκερ (Lyonel Feininger)
*Otto Freundlich
*Paul Goesch
*Otto Griebel
*Gustav Havemann
*Karl Jakob Hirsch
*Wilhelm Heckroth
*Hans Siebert von Heister
*Oswald Herzog
*Hannah Höch
*Lothar Homeyer
*Jascha Horenstein
*Philipp Jarnach
*Walter Kampmann
*Βασίλι Καντίνσκι (Vassili Kandinsky)
*Bernhard Klein
*César Klein
*Fritz Klein
*Issai Kulvianski
*Otto Lange
*Ελ Λισίτσκι (El Lissitzky)
*Τίλο Ματς (Thilo Maatsch)
*Ewald Mataré
*Moriz Melzer
*Carlo Mense
*Hilla von Rebay
*Μις φαν ντερ Ρόε (Mies van der Rohe)
*Otto Möller
*Rudolf Möller
*Georg Muche
*Albert Mueller
*Φέλιξ Πετύρεκ (Felix Petyrek)
*Enrico Prampolini
*Kurt Hermann Rosenberg
*Paul Schmolling
*Arthur Segal
*Rudolf Schlichter
*Wilhelm Schmid
*Heinrich Stegemann
*Hans Heinz Stuckenschmidt
*Georg Tappert
*Bruno Taut
*Heinz Tiessen
*Wladimir Rudolfowitsch Vogel
*Kurt Weill
*Gert Wollheim
*Stefan Wolpe
*Niko Wassiliew
*Walter Spies. 

## Παραπομπές


Κατηγορία:Τέχνες στη Γερμανία
Κατηγορία:Αρχιτέκτονες του Εξπρεσιονισμού
Καλαθοσφαίριση στους Θερινούς Ολυμπιακούς Αγώνες 1988 / άνδρες

right|100px

Το **τουρνουά [[καλαθοσφαίριση]]ς ανδρών της [[Θερινοί Ολυμπιακοί Αγώνες 1988|24ης Ολυμπιάδας]]** έλαβε χώρα στο κλειστό γυμναστήριο *Τζαμσίλ* της Σεούλ μεταξύ 17 και 30 Σεπτεμβρίου 1988, με τη συμμετοχή δώδεκα εθνικών ομάδων.

Η διοργάνωση της Σεούλ ήταν από τις πιο δυνατές στην έως τότε ολυμπιακή ιστορία, με το συναγωνισμό να επιτείνεται από το γεγονός ότι ήταν η πρώτη πραγματικά αντιπροσωπευτική μετά τα μποϊκοτάζ της Μόσχας και του Λος Άντζελες. Επίσης ήταν το πρώτο ολυμπιακό τουρνουά μετά την καθιέρωση του τριπόντου στις διοργανώσεις της FIBA με αποτέλεσμα εντυπωσιακά σκορ, δεδομένου ότι δεν είχαν ακόμη αναπτυχθεί αποτελεσματικές τακτικές περιφερειακής άμυνας. Όπως όμως αποδείχθηκε εκ των υστέρων, ήταν και το τελευταίο της «παλαιάς εποχής» του μπάσκετ: Η Σοβιετική Ένωση κι η Γιουγκοσλαβία δεν ξανακατέβασαν ενιαίες ομάδες, αφού αμφότερα τα κράτη διαλύθηκαν το 1991. Επίσης, ήταν η τελευταία φορά που οι ΗΠΑ συμμετείχαν υποχρεωτικά με κολλεγιόπαιδες - από το 1992 επιτράπηκε η συμμετοχή παικτών του NBA.

Νικήτρια αναδείχθηκε η Σοβιετική Ένωση (2ο χρυσό) της θρυλικής τριάδας Κουρτινάιτις - Σαμπόνις - Μαρτσιουλίονις. Δεύτερη τερμάτισε η Γιουγκοσλαβία με πρωτεργάτες τους Πέτροβιτς και Ντίβατς, στο ντεμπούτο του Ντούσαν Ίβκοβιτς ως ομοσπονδιακού προπονητή, και τρίτες οι Ηνωμένες Πολιτείες του «ναυάρχου» Ντέιβιντ Ρόμπινσον. Πρώτος σκόρερ της διοργάνωσης ήταν ο Οσκάρ Σμιτ της Βραζιλίας με μ.ό. 41,9 πόντους ανά αγώνα.

## Συμμετέχοντες
### Αυτοδίκαιη πρόκριση
Η FIBA παραχώρησε αυτοδίκαιη πρόκριση σε δύο ομάδες:
*  - διοργανώτρια χώρα
*  - νικήτρια του προηγούμενου τουρνουά

### Πρόκριση μέσω των ηπειρωτικών ζωνών
Τα υπόλοιπα δέκα εισιτήρια δόθηκαν στις ηπειρωτικές ζώνες της FIBA, οι οποίες τα διένειμαν μέσω των διοργανώσεών τους. Πιο συγκεκριμένα:

## Φάση των ομίλων

* Χωρισμός με κλήρωση και πρόνοια για ομοιόμορφη κατανομή ομάδων από την ίδια ήπειρο.
* Κριτήριο κατάταξης ισόβαθμων ομάδων: Νίκες στους μεταξύ τους αγώνες.

## Φάση των νοκ-άουτ
### Διασταυρώσεις μεταλλίων

### Αγώνες κατάταξης θέσεων 9 - 12
[thumb|220px|right|Στιγμιότυπο από τον ημιτελικό [Εθνική ομάδα καλαθοσφαίρισης Ανδρών Σοβιετικής Ένωσης|ΕΣΣΔ-ΗΠΑ: Οι Σοβιετικοί Σαμπόνις και Βολκόφ διεκδικούν το ριμπάουντ με τους Αμερικανούς Μάνινγκ και Ρόμπινσον.]]

### Αγώνες κατάταξης θέσεων 5 - 8

## Τελική κατάταξη

## Εξωτερικοί σύνδεσμοι

* 1988 Olympic Games: Tournament for Men - επίσημος ιστοχώρος της FIBA

1988
Ψαρόνι

Το **ψαρόνι** (επιστημονική ονομασία *στούρνος ο κοινός*, αρχ. ελλ. **ο ψαρ**) είναι είδος πουλιού που ανήκει στο γένος **Στούρνος**, που ανήκει στην οικογένεια των Στουρνιδών (*Sturnidae*). Τα είδη του γένους αριθμούν περίπου 55. Τα ψαρόνια ζουν και αναπαράγονται σχεδόν όλο το χρόνο στην βόρεια και κεντρική Ευρώπη, στην νότια Αυστραλία και στην βόρεια και Κεντρική Αμερική. Το χειμώνα τα ψαρόνια ζουν στη νότια Ευρώπη και στην Ασία. Η Ευρώπη έχει μεταναστευτικά ψαρόνια λόγω των παγετών. Στην Ελλάδα έρχονται τον Οκτώβριο και τον Νοέμβριο γιατί αυτή η εποχή για τα ψαρόνια είναι η κατάλληλη επειδή δεν τους αρέσει η ζέστη, αλλά ούτε και το πολύ κρύο. 

## Ονομασία
Το ψαρόνι στην Ελλάδα είναι γνωστό και ως **γκάρκουλο**, **γκαραβέλι** ή **ζαραβέλι**, **χειμώνι**, **μαυροπούλι, κουρκουβέλι** και στην Κύπρο ως **λαζούρι**. Το μήκος του είναι περίπου από 20 ως 22 cm και το βάρος του είναι για μεν το αρσενικό 80 gr και στο θηλυκό 76 gr κατά μέσο όρο. Αλλάζει το χρώμα του ανάλογα με τις εποχές του έτους. 
 
Τα ψαρόνια τρέφονται με σκουλήκια, αράχνες, είδη γεωσκωλήκων, μήλα, αχλάδια, κεράσια, σταφύλια  και άλλους καρπούς. Αντίστοιχα το ψαρόνι αποτελεί τροφή για νυφίτσες, αλεπούδες, σκαντζόχοιρους και έμπειρα γεράκια. Τέλος τα ψαρόνια αρχίζουν να αναπαράγονται από τις αρχές της άνοιξης ως τις αρχές του καλοκαιριού.

## Παραπομπές


Κατηγορία:Ψαρίδες
Κατηγορία:Πτηνά της Ελλάδας
Διασυλλογικό πρωτάθλημα Ελλάδας επιτραπέζιας αντισφαίρισης γυναικών

Το **Διασυλλογικό πρωτάθλημα γυναικών** είναι η διοργάνωση μέσω της οποίας αναδεικνύεται ο πρωταθλητής σύλλογος στην Ελλάδα, στο άθλημα της επιτραπέζιας αντισφαίρισης. Ξεκίνησε το 1954 και διεξάγεται κάθε χρόνο από την ΕΦΟΕΠΑ. Πολυνίκης του θεσμού με 30 κατακτήσεις είναι ο Ολυμπιακοσ .Μετα απο το 1974 ο Παναθηναϊκός (επιτραπέζια αντισφαίριση)κατακτά το 4ο Πρωταθλημα στην ιστορια του

## Σύστημα διασυλλογικού πρωταθλήματος
Το διασυλλογικό πρωτάθλημα είναι χωρισμένο σε κατηγορίες. Ανώτατη κατηγορία είναι η Α1, ο νικητής της οποίας αναδεικνύεται πρωταθλητής σύλλογος γυναικών στην Ελλάδα, στο άθλημα της επιτραπέζιας αντισφαίρισης. Κάτω από την Α1 κατηγορία, υπάρχουν 3 βαθμίδες πρωταθλημάτων.

## Πρωταθλητές
*1953–54 ως 1968–69: Πανελλήνιο πρωτάθλημα
*1969–70 ως 1991–92: Α' Εθνική
*1992–93 ως σήμερα: Α1 Εθνική

### Σύνολο τίτλων

## Διοργανώσεις

## Πηγές
*Ελληνική Φίλαθλη Ομοσπονδία Επιτραπέζιας Αντισφαίρισης
*Ψηφιακό αρχείο Αθλητικής Ηχούς

## Παραπομπές


## Εξωτερικοί σύνδεσμοι
Επίσημη ιστοσελίδα της Ελληνικής Ομοσπονδίας (Ε.Φ.Ο.Επ.Α.)
Σχολή Οικονομικών Σικάγου

Στη διεθνή ακαδημαϊκή κοινότητα των οικονομολόγων η λεγόμενη **Σχολή Οικονομικών Σικάγου**, ή **Οικονομική Σχολή Σικάγου**, ή **Σχολείο του Σικάγου (οικονομίας)**, φέρεται σχεδόν το σύνολο των οικονομικών θεωριών που αναπτύχθηκαν κατά καιρούς στο ομώνυμο οικονομικό Πανεπιστήμιο του Σικάγου και κυρίως από τη δεκαετία του 1950..

Το βασικό χαρακτηριστικό των οικονομικών θεωριών που αναπτύχθηκαν στη σχολή αυτή με συνέπεια και να εκπροσωπούν αυτή είναι ο οικονομικός φιλελευθερισμός και η ανοικτή αγορά. Από τη δεκαετία του 1970 ακολουθείται και υποστηρίζεται ο μονεταρισμός, σε πλαίσια μακροοικονομίας για τη χρηματοδότηση της αγοράς ως μοντέλο ισχυροποίηση αυτής, ξεφεύγοντας από την δεσπόζουσα τάση της εποχής εκείνης.

## Η γραμμή Λάφφερ
Η διάσημη Σχολή Σικάγου του Μίλτον Φρίντμαν (βραβείο Νόμπελ 1976) ανέπτυξε τη θεωρία περί περιορισμού της ποσότητας του χρήματος. Η Θάτσερ την οποία αργότερα μιμήθηκε και ο Ρέιγκαν περιόρισε τις δημόσιες επενδύσεις για να ελέγξει τον πληθωρισμό. Ο στόχος επιτεύχθηκε. Η ανεργία όμως αυξήθηκε από 5,4 σε 11,8. Με την εφαρμογή της θεωρίας του Άρθρουρ Λάφφερ η αμερικανική κυβέρνηση το έτος 1983 μείωσε το ανώτατο ποσοστό των ομοσπονδιακών φόρων εισοδήματος κατά 28,57% και η πολιτεία της Καλιφόρνιας το ίδιο έτος κατήργησε το φόρο της κληρονομιάς για να αποφύγει πρόσθετα και την αντιφορολογική εξέγερση. Μετά την Καλιφόρνια ακολούθησαν και οι μεγάλοι Δήμοι..

Ο Λάφφερ ήθελε να εξηγήσει στους φοιτητές τους του Πανεπιστημίου της Καλιφόρνιας, πως, όταν το Κράτος αυξάνει τους φορολογικούς συντελεστές δεν αποκομίζει απαραίτητα και ανάλογα έσοδα. Κάθε αύξηση των φόρων οδηγεί, πράγματι, μερικούς φορολογουμένους σε επιβράνδυση της δραστηριότητάς τους, άλλους στη διεξαγωγή μαύρης αγοράς κι΄άλλους στη νόμιμη ή παράνομη φοροδιαφυγή. Τελικά, ένας φόρος 100% αποφέρει στο κράτος 0%, γιατί κάθε ιδιωτική δραστηριότητα διακόπτεται. Με το Λάφφερ, η αντιφορολογική εξέγερση έγινε σεβαστή κι από τους διανοούμενους. Άρα η διατήρηση και προπαντός η ενδυνάμωση της αγοραστικής δύναμης του πολίτη φαίνεται να είναι το εργαλείο που θα μας βγάλει από την κρίση και θα ενισχύσει την παραγωγική εργασία, τη φαντασία, το δημιουργικό ενθουσιασμό στο ζενίθ.

## Παραπομπές


## Πηγές
* Friedrich Hayek, The Constitution of Liberty (University Chicago Press, 1960) 
* International Encyclopedia of Social Sciences, 1968 «Economic Sophisms de Frederic Bastiat»
*Mankiw, Principles of Economics, Dryden Press, Tex.,1997

## Βιβλιογραφία
* Fernand Brauel, Civilization and Capitalism (University of California Press, 1992)
*G. Sorman,«La solution liberale» 1986, ελληνική μετάφραση εκδόσεις ΡΟΕΣ, Αθήνα 1986

Κατηγορία:Οικονομικά
Κατηγορία:Ιστορία της οικονομίας
Παναθηναϊκός αμφορέας (Αρχαιολογικό Μουσείο Χάλλε αρ. 560)

Ο **Παναθηναϊκός αμφορέας** που φιλοξενείται στη αρχαιολογική συλλογή του Πανεπιστημίου της Χάλλε με αριθμό καταλόγου 560, είναι αρχαιολογικό εύρημα από την Αθήνα.
## Περιγραφή
Βρέθηκε εντελώς θρυμματισμένος και ανασυγκολλήθηκε. Αν και λείπουν μεγάλα μέρη του αγγείου, η αρχική του μορφή έχει αποκατασταθεί με σιγουριά, και ομοιάζει με τον αμφορέα Bourgon. Ο λαιμός είναι άκοσμος χωρίς ανθέμια. Οι λαβές είναι χοντρότερες και μεγαλύτερες. Διασώθηκε το στόμιο, λαιμός, χέρια και ο πόδας του βάζου. Από την πρόσθια όψη σώθηκε μόνο ένα τμήμα με το σώμα της Αθηνάς, και άλλα κομμάτια του αγγείου χωρίς την αγγειογραφία. Διακρίνουμε την αιγίδα της Αθηνάς που είναι πλαισιωμένο με μαιάνδρους και διακοσμημένο με λέπια και σταυρουδάκια. Η όπισθεν αγγειογραφία περιέχει τρεις δρομείς προς τα δεξιά. Έχουν ανασηκωμένο τον αριστερό αγκώνα και το δεξί γόνατο. Διακρίνουμε το επάνω σώμα του πρώτου δρομέα μέχρι το στήθος, και τα πόδια του. Από τον δεύτερο επίσης το επάνω μέρος του σώματος και μέρος του ποδιού του. Από τον τρίτο δρομέα διακρίνεται σχεδόν όλο το σώμα. Οι σιλουέτες των σωμάτων είναι χαραγμένες στον πηλό μετά το ψήσιμο. 
Τα πρόσωπα είναι αρχαϊκού ρυθμού με μεγάλους αμυγδαλωτούς οφθαλμούς. Η κόμη είναι δεμένη κότσο. Δύο από τους αθλητές είναι γενειοφόροι, ενώ ο τρίτος είναι άμουσος. Ένα μέρος της επιγραφής «*...ΔΡΟΝ*» ίσως αρχικά να ήταν «*ΣΤΑΔΙΟΝ ΑΝΡΟΝ*» ή «*ΔΙΑΥΛΟΣ ΑΝΔΡΟΝ*».

## Ερμηνεία
Ο αμφορέας ήταν έπαθλο των Παναθηναίων. Λόγω των μεγάλων φθορών που έχει υποστεί τόσο το βάζο όσο και η επιφάνειά του, η επιγραφή του δεν έχει σωθεί. Συγκαταλέγεται όμως με μεγάλη πιθανότητα στους επίσημους παναθηναϊκούς αμφορείς, διότι το σχήμα και το μέγεθος είναι ακριβώς ίδιο με αυτό των εξακριβωμένων παναθηναϊκών Αμφορέων, αλλά και διότι η όπισθεν αγωνιστική επιγραφή του δεν συναντάται σε κανέναν από τους υπόλοιπους γνωστούς ψευδοπαναθηναϊκούς αμφορείς. 
## Ιστορική τοποθέτηση
Το αγγείο έχει αρκετές ομοιότητες με τον αμφορέα Bourgon, τον αρχαιότερο σωζόμενο Παναθηναϊκό Αμφορέα. Η αγγειογραφική του διακόσμηση πάντως δείχνει ότι είναι καλλιτεχνικά μεταγενέστερός του. Χρονολογείται περί το 560 π.Χ.
## Πηγές
* 
* 

## Εξωτερικοί σύνδεσμοι

* Παρουσίαση του αμφορέα στο Αρχαιολογικό Μουσείο της Χάλλε

Κατηγορία:αρχαϊκή τέχνη
Κατηγορία:Μελανόμορφος ρυθμός
Κατηγορία:Παναθηναϊκός αμφορέας
560
Κατοχή (αποσαφήνιση)

Το όνομα **κατοχή** μπορεί να αναφέρεται:
* Στρατιωτική κατοχή, κατοχή μιας χώρας ή περιοχής από ξένη στρατιωτική δύναμη.
* Βουλγαρική κατοχή ελληνικών εδαφών (1913)
* Βουλγαρική κατοχή ελληνικών εδαφών (1916-1918)
* Κατοχή της Ελλάδας 1941-1944, την στρατιωτική κατοχή της Ελλάδας από τις Γερμανικές, Ιταλικές και Βουλγαρικές στρατιωτικές αρχές κατά τη διάρκεια του Β΄ Παγκοσμίου Πολέμου, μετά την κατάληψη της Ελλάδας.
** Βουλγαρική κατοχή ελληνικών εδαφών (1941-44)
* Τουρκική κατοχή του βόρειου τμήματος της Κύπρου (άνω του ⅓ του νησιού), κατόπιν στρατιωτικής εισβολής με έναρξη την 20η Ιουλίου 1974
* Κατοχή Αιτωλοακαρνανίας, οικισμός της περιφερειακής ενότητας Αιτωλοακαρνανίας.
Αλανοί

Οι **Αλανοί** ήταν συνομοσπονδία σαρματικών φυλών (δηλ. ιρανικής καταγωγής) της 1ης χιλιετίας μ.Χ., που μιλούσαν μία ανατολικοϊρανική γλώσσα που προήλθε από μία σκυθοσαρματική, και η οποία με τη σειρά της εξελίχθηκε στη σύγχρονη οσετική.

## Προέλευση
Είναι λαός προερχόμενος από την ευρύτερη περιοχή μεταξύ του βόρειου τμήματος του Ευξείνου Πόντου και των βορειοανατολικών παρυφών του Καυκάσου. Είναι αδύνατον να προσδιοριστεί επακριβώς η προέλευσή τους λόγω των συνεχών μετακινήσεών τους και του έντονα νομαδικού χαρακτήρα τους.

Πάντως πρόκειται για έναν σαρματοϊρανικό λαό που εμφανίστηκε σε αυτές τις περιοχές τους τελευταίους προχριστιανικούς αιώνες. Ασχολούνταν κυρίως με τη γεωργία και την κτηνοτροφία με απροσδιόριστες θρησκευτικές αντιλήψεις ειδωλολατρικού και πολεμικού χαρακτήρα, που έμοιαζαν με αυτές των Σκυθών. 

## Ιστορία
Οι πρώτες επίσημες και σοβαρές αναφορές γι΄αυτούς μας έρχονται περί το 62 με 67 π.Χ. από τους Ρωμαίους, με τους οποίους και συγκρούονται μετά την μεγάλη εκστρατεία που οργανώνει ο στρατηγός Πομπήιος εναντίον τους εξαιτίας των εκτεταμένων επιδρομών τους στην Αρμενία, τη Μικρά Ασία (Καππαδοκία κ.α.) χωρίς όμως σοβαρά αποτελέσματα.

Πολύ αργότερα τους βρίσκουμε να μεταναστεύουν με τους Ούννους και τους Βανδάλους στην Κεντρική Ευρώπη, όπου, αφού λεηλατούν πολλά μέρη στη Γαλλία και την Ιβηρική χερσόνησο, πολλοί εγκαθίστανται εκεί σε μόνιμη βάση (406-409). Οι Αλανοί ασπάστηκαν γρήγορα τον Χριστιανισμό και ιδιαίτερα την εκδοχή του αρειανισμού από βυζαντινούς μοναχούς.

Γενικά η βυζαντινή διπλωματία τούς χρησιμοποίησε σε ευρεία κλίμακα σε στρατιωτικούς σκοπούς αλλά και πολιτικούς, με σκοπό να ελέγχει πολιτικά και στρατιωτικά άλλους βαρβαρικούς λαούς που εισέρχονταν βίαια ή ειρηνικά στα βορειοανατολικά σύνορα του τεράστιου για την εποχή βυζαντινού κράτους. Ιδιαίτερα κατά τις περιόδους της βασιλείας των Ιουστινιανού, Θεοδοσίου Β΄ και Λέοντος Ισαύρου, οι Αλανοί αξιωματούχοι της βυζαντινής αυλής έφτασαν να επηρεάζουν σημαντικά τις εξελίξεις του κράτους.

Το τέλος των Αλανών ως οργανωμένο και συγκροτημένο έθνος ξεκινάει λίγο μετά το 1204, όταν τα αλανικά φύλα υποτάσσονται στους Μογγόλους της Χρυσής Ορδής. Κάποιοι θα παραμείνουν στις μογγολικές Αυλές, άλλοι παραμένουν στη Μικρά Ασία, άλλοι πολύ αργότερα θα βρεθούν στη Βεσσαραβία και σύμφωνα με ρουμανικές ιστορικές πηγές θα αποτελέσουν τη φυλή των Βλάχων.

Ο Ρωμαίος ιστορικός του 4ου αιώνα μ.Χ., Αμμιανός Μαρκελλίνος, έγραψε ότι οι Αλανοί ήταν υψηλού αναστήματος, ξανθοί, με ανοιχτού χρώματος μάτια:

## Παραπομπές


## Πηγές
* Εγκυκλοπαίδεια *Πάπυρος Λαρούς Μπριτάνικα*, λήμμα *Αλανία*

Κατηγορία:Νομαδικές φυλές
Κατηγορία:Αρχαίοι λαοί
Κατηγορία:Ιστορία του Ιράν
Κατηγορία:Οσσετία
Απόλλων της Θήρας

Ο **Απόλλων** ή **Απόλλων της Θήρας** που εκτίθεται στο Εθνικό Αρχαιολογικό Μουσείο με αριθμό 8 είναι ένα αρχαίο Ελληνικό γλυπτό που βρέθηκε στη Θήρα το 1836. 
## Περιγραφή
Έχει μέγεθος φυσικό και είναι κατασκευασμένο από μάρμαρο της Νάξου. Λείπουν τα κάτω άκρα από τα γόνατα και μέρος του λαιμού. Η κεφαλή είναι κατασκευασμένη ξεχωριστά και προσαρμοσμένη στο σώμα με τη βοήθεια σιδερένιας περόνης. Παριστάνει νεαρό γυμνό, όρθιο, με τα χέρια στα πλάγια συγκολλημένα στο σώμα. Στηρίζονταν στο έδαφος με όλα τα πέλματα των ποδιών του, έχοντας το αριστερό πόδι να κάνει μικρό βήμα μπροστά. Το σώμα είναι αθλητικό, η κόμη μακρυά. 
## Ιστορική τοποθέτηση
Η όλη στάση και διάθεση της μορφής δείχνει επιρροές αιγυπτιακής τέχνης. Χρονολογείται στους πρώτους χρόνους του 6ου, ή και στα τέλη του 7ου αιώνα π.Χ.
## Βιβλιογραφία
* Κυριάκος Πιττάκης: Κατάλογος των επί της εφορείας του Πιττάκη υπαρχόντων αρχαίων εν τω Θυσείω, εν τη Στοά του Αδριανού και εν τοις Προπυλαίοις. Χειρόγραφον του Πιττάκη κείμενον εν τω αρχείω της Γεν. Εφορείας των αρχαιοτήτων
* Reinhard Kekulé von Stradonitz: Die antiken Bildwerke zu Theseion zu Athen, 1869
* Ludwig von Sybel: Katalog der Skulpturen zu Athen. Marburg 1881
* Ross, Ludwig: Inselreisen
* Archäologische Aufsätze I
* Gustav Adolf Schöll: Archäologische Mittheilungen aus Griechenland
* Franz von Reber: Kunstgeschichte des Alterthums
* Johannes Adolf Overbeck: Geschichte der griechischen Plastik für Künstler und Kunstfreunde
* Mittheilungen des Kaiserlichen Deutschen archäologischen Instituts: Athenische Abteiling. Athen, 1879, πίνακας VI, 2
* Friederichs - Woltes: Bausteine αριθμός 14
* Lepsius: Griechische Marmorstudien 254 πρβ. 409
## Πηγές

* 
* 

Κατηγορία:Αρχαία ελληνικά αγάλματα
Κατηγορία:Εθνικό Αρχαιολογικό Μουσείο Αθηνών
Κατηγορία:Αρχαιολογικά ευρήματα στη Θήρα
Πανελλήνιο πρωτάθλημα ανώμαλου δρόμου ανδρών 1973

Το **[[Πανελλήνιο πρωτάθλημα ανώμαλου δρόμου ανδρών]] 1973** διεξήχθη στις 11 Μαρτίου στην Καλογρέζα. Πρωταθλητής αναδείχθηκε ο Κοντοσώρος του Κερκυραϊκού (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
Αθλητική Ηχώ 14-3-1973 σελ. 7

Ανδρων
Κατηγορία:Στίβος το 1973
Κατηγορία:Διοργανώσεις στίβου στην Αθήνα
Πανελλήνιο πρωτάθλημα ανώμαλου δρόμου ανδρών 1971

Το **[[Πανελλήνιο πρωτάθλημα ανώμαλου δρόμου ανδρών]] 1971** διεξήχθη στις 7 Μαρτίου στο Μαρούσι. Πρωταθλητής αναδείχθηκε ο Νακόπουλος του ΠΑΟΚ (απόσταση 10.000μ.), ενώ πρωταθλητής σύλλογος αναδείχθηκε ο Παναθηναϊκός.

## Οι 6 πρώτοι αθλητές

## Ομαδική βαθμολογία

## Πρωταθλήματα μικρών ηλικιών

## Πηγές
Αθλητική Ηχώ 9-3-1971 σελ. 6

Ανδρων
Κατηγορία:Στίβος το 1971
Κατηγορία:Μαρούσι
Ποσειδών (Εθνικό Αρχαιολογικό Μουσείο αρ. 235)

Ο **Ποσειδώνας** που φιλοξενείται στο Εθνικό Αρχαιολογικό Μουσείο με αριθμό 235 είναι αρχαίο Ελληνικό γλυπτό που βρέθηκε στη θέση «Κλίμα» της Μήλου το 1877.

## Περιγραφή
Το κολοσσιαίο άγαλμα του Ποσειδώνα είναι κατασκευασμένο από Πάριο μάρμαρο. Σώζεται ολόκληρο μαζί με την πλίνθο του. Συγκροτείται από δύο τεμάχια λίθου, τα οποία είναι προσαρμοσμένα κατά το μέσο περίπου του σώματος. Λείπουν η μύτη, μέρος του αριστερού άνω κρανίου, το οποίο ήταν πρόσθετο, και ελάχιστα τεμάχια από το ιμάτιο. Στο χέρι κρατούσε τρίαινα. 

Ο θεός Ποσειδώνας παρουσιάζεται μεγαλοπρεπής και επιβάλλεται με το μέγεθος και την διάθεση της όλης μορφής του. Στέκει όρθιος, στηριζόμενος στο δεξί του πόδι, έχοντας το δεξί χέρι ανορθωμένο, στο οποίο κράδαινε τρίαινα. Στηρίζει το αριστερό του χέρι στη μέση του, κρατώντας το ιμάτιο που πέφτει από τον ώμο και σκεπάζει τους μηρούς, αφήνοντας ακάλυπτο το σώμα από τη μέση και πάνω. Στο δεξί του πόδι ένα δελφίνι βουτάει στο νερό.

## Ιστορική τοποθέτηση
Το έργο είναι αξιολογότατο προϊόν αλεξανδρινής τέχνης, και τοποθετείται στο τελευταίο τέταρτο του 2ου αι. π.Χ.

## Βιβλιογραφία
* Ludwig von Sybel: Katalog der Skulpturen zu Athen. Marburg 1881
* Edouard Thorin et Perris Frères: Bulletin de Correspondance Hellénique, 13, 1889, © 1889 - 2011, σελ. 498, πίνακας III
* Richard Lepsius (1851-1915): Griechische Marmorstudien αρ. 322

## Πηγές
* 
* 

## Εξωτερικοί σύνδεσμοι

* Παρουσίαση του αγάλματος από το Υπουργείο Πολιτισμού και Τουρισμού

Εθνικο
Κατηγορία:Αρχαία ελληνικά αγάλματα
Κατηγορία:Εκθέματα αρχαίων αγαλμάτων στο Εθνικό Αρχαιολογικό Μουσείο της Αθήνας
Κατηγορία:Αρχαιολογικά ευρήματα στη Μήλο
Βούλα Γκίκα

Η **Βούλα Γκίκα** (Άργος, 8 Ιανουαρίου 1933 - Κινέτα, 19 Ιουλίου 2024) ήταν Ελληνίδα τραγουδίστρια του λαϊκού τραγουδιού και του ρεμπέτικου.

## Βιογραφία
Γεννήθηκε στις 8 Ιανουαρίου 1933 στο Άργος και μεγάλωσε στον Πειραιά. Ξεκίνησε την καλλιτεχνική της καριέρα από ηλικίας 18 ετών παρά τα δύσκολα ήθη της εποχής. Πολύ σύντομα αναδείχθηκε σε σπουδαία ρεμπέτισσα τραγουδώντας δίπλα σε σπουδαίους λαϊκούς τραγουδιστές της εποχής όπως με τον Καζαντζίδη, Μπιθικώτση, Γαβαλά, Διονυσίου, Μενιδιάτη, κ.ά.

Παρέμεινε στα λαϊκό στερέωμα περισσότερο από τρεις δεκαετίες 1950, 1960 και 1970 συμμετέχοντας σε πολλές και μεγάλες επιτυχίες. Σύζυγός της ήταν ο λαϊκός συνθέτης Νίκος Καρανικόλας.

Βρέθηκε νεκρή στην οικία της στη Κινέτα Αττικής στις 19 Ιουλίου 2024, σε ηλικία 91 ετών. Κηδεύτηκε στο Κοιμητήριο Μεγάρων στις 24 Ιουλίου.

## Παραπομπές


Κατηγορία:Λήμματα που χρειάζονται παραπομπές
Κατηγορία:Λήμματα που χρειάζονται παραπομπές από 12/2011
Κατηγορία:Λαϊκοί τραγουδιστές
Κατηγορία:Ελληνίδες τραγουδίστριες
Χρηματιστικοποίηση

Η **χρηματιστικοποίηση** (ή χρηματοοικονομοποίηση) είναι ένας όρος που χρησιμοποιείται μερικές φορές σε συζητήσεις σχετικές με τον χρηματοπιστωτικό καπιταλισμό, ο οποίος αναπτύχθηκε κατά τη διάρκεια των πρόσφατων δεκαετιών που οδήγησαν στην οικονομική κρίση του 2007-2008.  Αναφέρεται στην τάση εκείνη όπου η χρηματοοικονομική μόχλευση προέχει του μετοχικού κεφαλαίου, και στην τάση κυριαρχίας των χρηματοπιστωτικών αγορών πάνω στις παραδοσιακές βιομηχανικές και αγροτικές οικονομίες.

Ο όρος χρηματιστικοποίηση (ή *χρηματιστηριοποίηση* σαν εναλλακτική μετάφραση του Αγγλικού όρου) έχει εμφανιστεί τα τελευταία χρόνια στην οικονομική επιστήμη. Σαφής ορισμός της χρηματιστικοποίησης δεν υπάρχει, τουλάχιστον όχι πλήρως προσδιορισμένος. Μπορούμε όμως να πούμε, σε γενικές γραμμές, πως χρηματιστικοποίηση (ή χρηματιστηριοποίηση) είναι η μετάβαση των οικονομικών επιχειρηματικών δραστηριοτήτων από τον τομέα της παραγωγής υλικών αγαθών στον τομέα των άυλων χρηματιστηριακών αγαθών τα οποία προσφέρουν, με το ισχύον θεσμικό πλαίσιο, υψηλότερα κέρδη σε βραχυχρόνια επιχειρηματική περίοδο. 

## Ακαδημαϊκές προσεγγίσεις
Στην πραγματικότητα, διάφοροι ορισμοί, που επικεντρώνονται σε συγκεκριμένες πτυχές και ερμηνείες, έχουν χρησιμοποιηθεί: 

Σύμφωνα με τον Dore (2002) η χρηματιστικοποίηση μπορεί να οριστεί ως: "η αυξανόμενη κυριαρχία της βιομηχανίας του χρήματος επί του συνολικού ποσού της πραγματικής οικονομικής δραστηριότητας, των χρηματιστηριακών ελεγκτών στη διαχείριση των επιχειρήσεων, των χρηματοοικονομικών περιουσιακών στοιχείων έναντι των συνολικών υλικών περιουσιακών στοιχείων, των αγοραπωλησιών τίτλων και ιδιαίτερα μετοχών σε σχέση με τα υπόλοιπα χρηματοοικονομικά περιουσιακά στοιχεία, της χρηματιστηριακής αγοράς ως μια αγοράς που ασκεί εταιρικό έλεγχο και επηρεάζει τον προσδιορισμό των εταιρικών στρατηγικών, καθώς και των διακυμάνσεων της χρηματιστηριακής αγοράς ως καθοριστικού παράγοντα των κύκλων εργασιών των επιχειρήσεων."

Κατηγορία:Χρηματοοικονομικά
Φορμαλισμός

Ο διεθνής όρος **φορμαλισμός**, που ετυμολογικά είναι λατινογενής προερχόμενος από τη λέξη "*formalis*", εκ του παραγώγου της "forma" (= μορφή) + "ισμός" (κατάληξη), είναι πολυσήμαντος με ιδιαίτερη κατά τομέα χρήση όπως:

* Φορμαλισμός (επιστήμες)
* Φορμαλισμός (ηθική)
* Φορμαλισμός (λογοτεχνία)
* Φορμαλισμός (νομική)
* Φορμαλισμός (τέχνες)
* Φορμαλισμός (φιλοσοφία)
* Ρωσικός φορμαλισμός που αναφέρεται στη ρωσική λογοτεχνία.

## Δείτε επίσης
* Νεοφορμμαλισμός που αναφέρεται στην ποίηση.